CELEX: C2007/211/26
Language: sl
Date: 2007-09-08 00:00:00
Title: Zadeva C-273/07: Tožba, vložena 7. junija 2007 – Komisija Evropskih skupnosti proti Velikemu vojvodstvu Luksemburg

8.9.2007   
            
            
               SL
            
            
               Uradni list Evropske unije
            
            
               C 211/14
            
         Tožba, vložena 7. junija 2007 – Komisija Evropskih skupnosti proti Velikemu vojvodstvu Luksemburg
   (Zadeva C-273/07)
   (2007/C 211/26)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnika: B. Stromsky in D. Kukovec, zastopnika)
   
      Tožena stranka: Veliko vojvodstvo Luksemburg
   Predlogi tožeče stranke:
   
               1.
            
            
               Ugotovi naj se, da Veliko vojvodstvo Luksemburg, s tem da ni sprejelo zakonov in drugih predpisov, potrebnih za uskladitev z Direktivo Komisije 2005/51/ES z dne 7. septembra 2005 o spremembi Priloge XX k Direktivi 2004/17/ES in Priloge VIII k Direktivi 2004/18/ES Evropskega parlamenta in Sveta o javnih naročilih (1), ni izpolnilo obveznosti iz člena 3 te direktive;
               podredno:
               
                            
                        
                        
                           ugotovi naj se, da Veliko vojvodstvo Luksemburg, s tem da Komisiji ni sporočilo vseh zakonov in drugih predpisov, potrebnih za uskladitev z Direktivo Komisije 2005/51/ES z dne 7. septembra 2005 o spremembi Priloge XX k Direktivi 2004/17/ES in Priloge VIII k Direktivi 2004/18/ES Evropskega parlamenta in Sveta o javnih naročilih, ni izpolnilo obveznosti iz člena 3 te direktive;
                        
                     
         
               2.
            
            
               Velikemu vojvodstvu Luksemburg naj se naloži plačilo stroškov.
            
         Tožbeni razlogi in bistvene trditve
   Rok za prenos Direktive 2005/51/ES je potekel 31. januarja 2006.
   
      (1)  UL L 257, str. 127.